Document ID: 32007R1211

UREDBA KOMISIJE (ES) št. 1211/2007
z dne 17. oktobra 2007
o spremembi Uredbe (ES) št. 883/2001 o določitvi podrobnih pravil za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 63(8) Uredbe,
ob upoštevanju naslednjega:
(1)
Uredba Komisije (ES) št. 1057/2007 (2) je spremenila stopnje nadomestil za nekatere oznake proizvodov in seznam namembnih območij, upravičenih do nadomestil, iz Uredbe Komisije (ES) št. 2805/95 z dne 5. decembra 1995 o določitvi izvoznih nadomestil v vinskem sektorju (3) in razveljavitvi Uredbe (EGS) št. 2137/93.
(2)
Uredbo Komisije (ES) št. 883/2001 (4) je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Uredba (ES) št. 883/2001 se spremeni:
1.
V členu 9 se odstavek 6 nadomesti z naslednjim:
„6. Ukrepi, predvideni v odstavkih 4 in 5, se lahko prilagodijo glede na kategorijo proizvoda in namembno območje. Naslednja območja veljajo za namembna območja:
-
cona 1: Afrika,
-
cona 2: Azija in Avstralazija in
-
cona 3: vzhodna Evropa, vključno z državami Skupnosti neodvisnih držav.
Države, ki sodijo v posamezna namembna območja, so naštete v Prilogi IV.“
2.
Priloga II se nadomesti z besedilom v Prilogi k tej uredbi.
3.
V Prilogi IV se črta del, ki se nanaša na „cono 4: Zahodna Evropa“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. oktobra 2007

Labels: 3
17
5
6